Jonjo Shelvey

Jonjo Shelvey (født 1992) er en engelsk fotballspiller som spiller for den engelske klubben Burnley.

Han har tidligere spilt for  og .

Shelvey har også kamper for alderbestemte landslag og var i 2007 kaptein for England U16.

 Klubbkarriere 
 Charlton 
Shelvey fikk et tidlig gjennombrudd for Charlton etter imponerende spill for klubbens ungdomslag gjennom sesongen 2007-2008. Debuten for Charltons førstelag kom som innbytter i ligakampen borte mot  i Englands nest øverste divisjon den 26. april 2008. I en alder av 16 år og 59 dager ble dermed Shelvey den yngste spilleren som noensinne har spilt ligafotball for Charlton.«Skal samarbeide med Charlton» , abcnyheter.no 28.04.2010. Sett 22. juli 2010. I den påfølgende hjemmekampen, mot , fikk Shelvey sin første ligakamp fra start i det som avsluttet sesongen med en 3-0-seier til hjemmelaget.

Den 3. januar 2009 ble Shelvey også Charltons yngste målscorer noensinne da han scoret mot  i FA-cupen, 55 dager før 17-årsdagen. Hans første ligamål fulgte i 3-2-seieren over  4. april 2009. På tross av interesse fra større klubber signerte Shelvey sin første profesjonelle kontrakt med Charlton på 17-årsdagen i februar 2009.«Avtale med Addicks» fotballtips.no, 27.02.2009. Sett 22. juli 2010. Selv om klubben på våren rykket ned til League One, skrev han 9. september samme år under på en ettårig forlengelse av kontrakten med varighet til 2012.

Totalt spilte Shelvey 49 liga- og cupkamper og scoret åtte mål for Charlton. 

 Liverpool 
Den 28. april 2010 signerte Shelvey en kontrakt med , og overgangen ble gjennomført 10. mai etter at ligasesongen var over. Overgangen ble avtalt med en innledende sum på omtrent 15 millioner kroner og inkluderte også et utvidet samarbeid mellom de to fotballklubbene samt ytterligere kompensasjon avhengig av antall spilte kamper for klubb- og landslag.«Shelvey har signert» , Liverpool.no 28.04.2010. Sett 5. januar 2015. Shelvey debuterte for Liverpools førstelag 22. september 2010 da han ble byttet inn i ekstraomgangene hjemme mot  i ligacupens tredje runde. Tross scoring i den påfølgende straffesparkkonkurransen, klarte ikke Shelvey å forhindre at klubben røk ut av cupen. Sin første start for Liverpool fikk han borte mot  i Europaligaen 21. oktober 2010, mens Premier League-debuten kom 24. oktober 2010 som innbytter i en 2-1 seier hjemme mot . I alt ble Shelvey involvert i 21 førstelagskamper i sin debutsesong for Liverpool, hvorav 15 i ligaen. I september 2010 debuterte Shelvey for England U19, i en kamp hvor han også var kaptein og scoret et mål på frispark.

Den 30. september 2011 gikk Shelvey på utlån til Championship-klubben , hvor han i løpet av ti kamper blant annet scoret sitt første hat-trick i en 5-0 seier borte mot . På grunn av skadeproblemer på Liverpools midtbane ble Shelvey tilbakekalt fra lån 30. november 2011. Han fikk sin første Premier League-kamp fra start uka etter. 6. januar 2012 scoret han sitt første mål for Liverpool i en FA-cup-kamp mot Oldham, mens hans første Premier League-mål kom på et langskudd i 4-1-seieren hjemme mot Chelsea 8. mai 2012. Totalt var Shelvey involvert i 16 kamper for Liverpools førstelag i 2011/12-sesongen, foruten de ti kampene for Blackpool.

Shelvey signerte en ny kontrakt med Liverpool sommeren 2012. Den påfølgende sesongen spilte han 32 kamper og scoret fem mål for Liverpool. Han debuterte for det engelske landslaget 12. oktober 2012 da han i det 66. minutt ble byttet inn i en 5-0-seier hjemme mot San Marino.

 Swansea
Den 3. juli 2013 signerte Shelvey en fireårskontrakt med Swansea i en overgang verdt ca 5 millioner pund.

 Newcastle
Den 12. januar 2016 ble Shelvey klar for  på en fire år lang kontrakt. Overgangen skal være verdt 12 millioner pund.

 Referanser 

 Eksterne lenker 


Kategori:Engelske fotballspillere
Kategori:Fotballspillere for Charlton Athletic FC
Kategori:Fotballspillere for Liverpool FC
Kategori:Fotballspillere for Blackpool FC
Kategori:Fotballspillere for Swansea City AFC
Kategori:Fotballspillere for Newcastle United FC
Kategori:Fotballspillere for Nottingham Forest FC
Kategori:Fotballspillere for Çaykur Rizespor
Kategori:Personer fra London